Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: Megilleti a támogatás az önkormányzatot akkor is, ha az előző feltételek mellett a családsegítő és/vagy gyermekjóléti szolgálatot — a helyi önkormányzatok társulásairól és együttműködéséről szóló 1997. évi CXXXV. törvény
Paragraph Index: 1207

c) Utógondozói ellátás 2001. 2002. Fajlagos összeg: 576 100 forint/ellátott 640 590 forint/ellátott A hozzájárulás a 18—24 éves korú volt gondozott fiatal felnőtt után vehető igénybe, amennyiben számára a gyámhivatal a Gyvt. alapján utógondozói ellátást rendel el, és az utógondozói ellátást biztosító rendelkezik a 281/1997. kormányrendelet szerinti működési engedéllyel. Amennyiben a fiatal felnőtt az ellátás időtartama alatt sorkatonai szolgálatot teljesít, a hozzájárulás összegének 20%-a (töredékévi szolgálat esetén ennek időarányos része) vehető igénybe. Amennyiben az a), vagy b), vagy c) pont szerinti ellátásban részesülő gyermek bölcsődei, óvodai ellátást/nevelést, általános iskolai, középiskolai, szakiskolai oktatást, kollégiumi, externátusi nevelést, ellátást, szervezett intézményi étkeztetést, általános iskolai napközi ellátást vesz igénybe, akkor az intézményt fenntartó önkormányzat jogosult a feladathoz kapcsolódó 3. és 8. számú melléklet szerinti normatív hozzájárulások és kiegészítő támogatások igénybevételére is, az ott meghatározott feltételek szerint. Ha nem a területi gyermekvédelmi szakszolgálatot fenntartó önkormányzat biztosítja az a), b), c) pont szerinti szakellátásokat, akkor azokat a feladatot ellátó önkormányzat számára megtéríti, legalább a kapcsolódó normatív hozzájárulás összegének megfelelő szintig. Ha az otthont nyújtó-, vagy a speciális gyermekotthoni ellátásban részesülő gyermek más önkormányzat által fenntartott intézményben szervezett intézményi étkeztetésben részesül, az étkeztetésért a Gyvt. 146. §-ának (2) bekezdése szerint kell térítési díjat fizetni. 2000/128. szám Gyermekvédelmi szakellátásban részesülő gyermek után a 13., 16. és a 23/b. jogcímen külön normatív hozzájárulás nem igényelhető. A 13., 16. és a 23/b. jogcímek szerinti intézményekben elhelyezett gyermekvédelmi gondoskodás alatt álló gyermekek után az a) pont szerinti normatív hozzájárulást lehet igénybe venni. Az a), b), c) pont szerinti hozzájárulásokat nem vehetik igénybe a területi gyermekvédelmi szakszolgálatokat fenntartó önkormányzatok a központi költségvetési szerv által fenntartott intézményekben (javítóintézetben, gyermekotthonban, szociális intézményben, büntetés-végrehajtási intézetben stb.) és a központi költségvetés által finanszírozott humánszolgáltatás keretében ellátottak után. Az ellátottak számának meghatározása: tervezéskor a gyermekvédelmi szakellátásban otthont nyújtó, speciális gyermekotthoni és utógondozói ellátásban részesülők becsült éves gondozási napjainak száma osztva 365-tel, elszámolásnál a tényleges gondozási napok száma osztva 365-tel. A gondozási napok szerinti nyilvántartást — elhelyezés-típusonként — a területi gyermekvédelmi szakszolgálat köteles vezetni az ellátást nyújtó intézmények adatszolgáltatása alapján.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes